ถอนฟันมา3วัน ไม่เจ็บ ไม่ปวด แต่ก็ยังมีเลือดออกนิดๆเมื่อไปโดนมัน และตรงบริเวณฟันที่ถอนออกไปมีกลิ่นถือเป็นเรื่องปกติไหมครับ
สวัสดีค่ะ การถอนฟันเป็นการทำหัตถการอย่างหนึ่งที่ใช้การฉีดยาชาเฉพาะที่โดยปกติอาจมีเลือดไหลหลังทำการถอนฟันได้ภายใน 24 ชั่วโมงแรก แพทย์มักใช้ผ้าก๊อซสะอาดอุดบริเวณแผลไว้ อาการปวดบริเวณที่ถอนฟัน จะเกิดตามหลังการถอนฟันได้ แต่ควรจะหายภายใน 48-72 ชั่วโมง หากอาการดังกล่าวเป็นนานกว่านั้น อาจเกิดภาวะแทรกซ้อนขึ้น เช่น มีการติดเชื้อที่แผล มีภาวะเลือดแข็งตัวผิดปกติ เป็นต้นดังนั้นหากผ่านมา 2 วันแล้ว ยังปวดแผลมากขึ้นเรื่อยๆ มีกลิ่นปากเหม็นผิดปกติ เลือดไหลออกจากแผล ควรกลับไปพบทันตแพทย์ เพราะอาจมีภาวะแทรกซ้อนการดูแลตัวเองเบื้องต้นบ้วนปากด้วยน้ำสะอาดและแปรงฟัน 2 ครั้งเช้าเย็น รับประทานอาหารสุกสะอาดและอ่อนๆ รับประทานยาแก้ปวดตามที่แพทย์สั่งได้